OzLabs/hebrew-wiki-articles huggingface dataset:
אימאני אוזורי

אימאני אוזורי (באנגלית: Imani Uzuri) היא זמרת מוזיקאית ומלחינה אפרו-אמריקאית. היא מלחינה וחוקרת מוזיקה המשקפת את שורשיה הכפריים של צפון-קרוליינה, שם גדלה ושרה מזמורי ספיריטואלז ופיוטים דתיים עם סבתה ומשפחתה המורחבת.

אוזורי שיתפה פעולה עם אמנים בתחומים שונים, כולל כתיבה משותפת ושירת השיר "Be Still"<ref></ref> לאלבום "Future 2 Future" של הרבי הנקוק.

== פעילות מוזיקלית ==
בשנת 2012 הוציאה אוזורי את אלבומה, "יומני הצוענים" (The Gypsy Diaries), אשר מומן באמצעות קמפיין Kickstarter.

בינואר 2013 הופיעה עם הזמרת ילידת ג'מייקה, מורלי ב'(Le) Poisson Rouge בניו יורק.

אוזורי הוזמנה להתארח במגורי פארק אווניו בשנת 2015. במרץ 2016 ציינו את הופעת הבכורה שלה בסדרת "American Songbook" במרכז לינקולן.

היא כונתה על ידי השבועון ה"וילג' ווייס" כ"בסי סמית' הפוסט מודרניסטית", הביצוע המיוחד שלה לשיר "Wild Cotton"<ref></ref> זכה לשבחים בניו יורק טיימס כמוזיקה "מעוררת" ועל "יצירתה מעוררת ההרהורים להפליא".

לאוזורי פעילות ענפה בתחום המוזיקלי והאומנותי. היא קיימה קונצרטים, תיאטרון ניסיוני, מיצגי אומנות, יצירות תיאטרון ומופעי סאונד במקומות שונים ובפסטיבלים בינלאומיים כולל מופעי חוץ במרכז לינקולן, קיימה את "summerstage festival" בסנטרל פארק בניו יורק, מופע Joe's Pub בתיאטרון הציבורי בניו-יורק (The Public Theater), פסטיבל מופעים במסגרת Performa Biennial בניו יורק, פסטיבל הג'אז Sons d'hiver בפריז צרפת, במוזיאון לאומנות מודרנית Met Breuer בשדרות מדיסון בניו יורק, במכון לאומנות עכשווית ICI בלונדון והמוזיאון לאומנות מודרנית – MoMA בניו יורק.

אוזורי שיתפה פעולה גם עם מגוון רחב של אמנים מפורסמים בתחומים אמנותיים שונים ביניהם: הנגנים הרבי הנקוק, ג'ון לג'נד, וויג'יי אייר; ההאמנית החזותית ואנגצ'י מוטו; האמנים הקונספטואלים קארי מיי וימס, סנפורד ביגרס; הכוריאוגרף טרג'ל הארל; המשוררת סוניה סאנצ'ז והמלחין רוברט אשלי.

אוזורי היא המייסדת והמנהלת האמנותית של "מקהלת המהפכה" (Revolutionary Choir) - מפגשי שירה קהילתיים שנוצרו כדי ללמד ולשיר שירי מחאה וחופש היסטוריים וחדשים.

== אלבומים ==
<div class="mw-content-ltr">
* The Gypsy Diaries
* Her Holy Water: a Black Girl's Rock Opera
</div>

== חיים אישיים ==
אוזורי מזדהה כדו-מינית.

== קישורים חיצוניים ==
* 

* [https://www.laphil.com/musicdb/artists/7280/imani-uzuri אימאני אוזורי], באתר Laphil
* [https://rateyourmusic.com/artist/imani_uzuri אימאני אוזורי - דיסקוגרפיה], באתר RateYourMusic

== הערות שוליים ==

קטגוריה:זמרות-יוצרות אמריקאיות
קטגוריה:ביסקסואליות אמריקאיות
קטגוריה:זמרות אפרו-אמריקאיות
פביאנים (וינה)

אולם רונאכר בווינה, התיאטרון המשוקם, שהיווה מקום מפגש של הפביאנים האוסטרים
חברת הפביאנים הווינאית או הפביאנים בווינה (בגרמנית:Wiener Fabier Gesellschaft או Die Fabier) הייתה אגודת אינטלקטואלים וינאים שפעלו למען רפורמות חברתיות.
היא הוקמה בשנת 1893 על ידי הכלכלן אוטו ויטלסהפר לפי דגם החברה הפביאנית הבריטית (Fabian Society) שנוסדה בשנת 1884. בהמשך הקימו הפביאנים את המפלגה לפוליטיקה סוציאלית (Sozialpolitische Partei) שפעלה בראשות אויגן פון פיליפוביץ' בעיקר בווינה ובאוסטריה תחתית למען רפורמות סוציאליות, כמו קידום החינוך בקרב העם, קידום זכויות אזרחיות לנשים, התערבות ממשלתית בסוגיות חברתיות כמו רפורמה של הדיור, צעדים במדיניות המיסים והשכר, ביטוח סוציאלי למעסיקים, ביטויי סולידריות חברתית כפשרה בין קפיטליזם לסוציאליזם וכו'.
מנהיג המפלגה הנוצרית-סוציאלית האוסטרית בראשות קארל לואגר נאבק בחירוף נפש בפביאנים. בקרב הפביאנים פעלו אישים כמו הפילוסוף והפדגוג וילהלם ירוזלם, הממציא והרפורמטור יוזף פופר-לינקאוס, הסוציאליסט ויקטור אדלר, איש העסקים קארל קולברט, המשפטן טומאש מסריק, אנגלברט פרנרסטורפר, מיכאל הייניש, לימים נשיא אוסטריה, והכלכלן והפוליטיקאי אויגן פון פיליפוביץ'.
אחד הביטאונים שלהם היה "די צייט" בעריכת הרמן באהר.
כעבור זמן הצטרף לתנועה גם יוליוס אופנר שהפך למעין מנהיג רוחני שלה. מקום התכנסות הפביאנים בווינה היה אולם הנשפים רונאכר. בשנת 1901, בעקבות מותו של ויטלסהפר (ב-21 בפברואר 1901) הפסיקה החברה הפביאנית בווינה את פעילותה.

==לקריאה נוספת==
*Alexander Emanuely Das Beispiel Colbert. Fin de siècle und Republik . Wien: Verlag der Theodor Kramer Gesellschaft 2020, S. 658, .
*PeterJoseph Boettke . “Why are there no Austrian socialists? Ideology, science and the Austrian school,” Journal of the History of Economic Thought 1995 17: 35–56.
*John W.Boyer “Freud, Marriage, and Late Viennese Liberalism: A Commentary from 1905,” Journal of Modern History 1972 50.1: 72–102.

==קישורים חיצוניים==
*[https://www.peter-weibel.at/wp-content/uploads/pdf/1985/0236_DAS_GOLDENE_QUADRUPEL.pdf Peter Weibel Das Goldene Quadrupel].
*[http://socialdemocracy21stcentury.blogspot.com/2011/06/why-are-there-no-austrian-socialists.html למה אין סוציאליסטים אוסטרים? בבלוג סוציאל-דמוקרטי מיוני 2011]

==הערות שוליים==

קטגוריה:וינה: היסטוריה
קטגוריה:וינה: ארגונים
קטגוריה:אוסטריה: ארגונים
טצואו המורו

טצואו המורו (ביפנית: 葉室 鐵夫; 7 בספטמבר 1917 – 30 באוקטובר 2005) היה שחיין יפני. אלוף אולימפי (ברלין 1936) ושיאן עולם במשחה ל-200 מטר חזה.

== ביוגרפיה ==
המורו נולד וגדל בפוקואוקה.

===אלוף אולימפי===
באולימפיאדת ברלין (1936) הוא זכה במדליית זהב, במשחה ל-200 מטר חזה בשיא אולימפי חדש של 2:41.5 דקות, לפני ארווין זיטס מגרמניה (2:42.9 דקות) וחברו לנבחרת רייזו קויקה (2:44.2 דקות). הוא שחה בסגנון "הישן" בניגוד לחלק מהמתחרים ששחו בסגנון "החדש", ידיים בסגנון פרפר.

בין השנים 1935–1940 הוא לא הפסיד במשחה ל-200 מטר חזה וזכה ב-10 תוארי אליפות יפן בסגנון החזה. הוא פרש משחייה תחרותית בשנת 1940 והתגייס לצבא.

לאחר מלחמת העולם השנייה עבד כעיתונאי ספורט בעיתון מייניצ'י שימבון .

== חיים אישיים ==
אשתו של המורו היא אלופת עולם בשחייה למאסטרס.

== תארים והישגים ==
* במהלך הקריירה קבע המורו 2 שיאי עולם במשחים לחזה.
* בשנת 1990 זכה המורו להיכנס להיכל התהילה הבינלאומי של השחייה.

==קישורים חיצוניים==

== הערות שוליים ==

קטגוריה:שחייני חזה
קטגוריה:שיאני עולם בשחייה
קטגוריה:שחיינים באולימפיאדת ברלין (1936)
קטגוריה:אלופים אולימפיים יפנים: שחייה
קטגוריה:יפנים שנולדו ב-1917
קטגוריה:יפנים שנפטרו ב-2005
קוסמוס סנקט פטרבורג

קוסמוס היה מועדון כדורגל רוסי מסנט פטרבורג שהתמודד באליפות העיר ובשיאו התמודד בליגה הסובייטית השנייה. נחשב לאחד המועדונים הוותיקים ברוסיה, שהוקם עוד ב־1899.

== שמות הקבוצה ==
* 1899–1911 – "חוג חובבי הספורט יקטרינגוף"
* 1911–1923 – "פוטילובסקי"
* 1924 – "נפת מוסקבה-נארווה"
* 1925–1934 – "הפוטילובץ האדום"
* 1935–1938 – "מפעל קירוב"
* 1939–1940 – "אוונגרד"
* 1941–1946 – "מפעל קירוב"
* 1947–1948 – "דזרז'ינץ"
* 1949–1961 – "מפעל קירוב" (בשנת 1955 בגביע ברית המועצות - התמודדה תחת השם "אוונגארד")
* 1962–1991 – "קירובץ"
* 1992 – "קוסמוס-קירובץ" (פרשה מהאליפות בתחילת ספטמבר 1993)
* 1995–1997 – "קירובץ-נאדז'דה"
* 1999 – "מפרשי הארגמן-קירובץ"
* 1999–2007 – "מפרשי הארגמן"

== היסטוריה ==
המועדון נוסד בשנת 1899 כ"חוג חובבי הספורט יקטרינגוף" («Екатерингофский кружок любителей спорта»). מאז 1 ביולי 1911, בשם "חוג פוטילובסקי של ספורטאים חובבים" ("פוטילובסקי"), הוא נתמך על ידי מפעל קירוב (עד 1922 – מפעל פוטילובסקי, ב־1922-1934 – מפעל קראסני פוטילובץ, כיום – מפעל קירוב). בשנת 1914 הצטרף לליגת הכדורגל הפטרבורגית.

הוא שיחק באליפות ברית המועצות עד 1947. בשנת 1941 הועברו השחקנים הטובים ביותר מקבוצת אוונגרד לנינגרד, שבסיסה היה במפעל קירוב, לנבחרת האיגודים המקצועיים הלאומיים, שנוצרה על בסיס קבוצת זניט לנינגרד.

בשנת 1989 הוקם מחדש בשם "קירובץ" והתמודד בליגה השנייה. מאמן הקבוצה היה אלכסנדר פיודורוב. בשנת 1990 הקבוצה הייתה בין מוליכות טבלת הליגה השנייה, אך בסיבוב השני המצב הכלכלי הפך להיות מאוד רע, והקבוצה סיימה את העונה באמצע הטבלה. נבחרת העיר שיחקה באליפות העיר (בשנת 1989 היא תפסה את המקום הראשון, בשנת 1990 – במקום השני).

בשנה שלאחר מכן, מפעל קירוב כבר לא יכול היה לתמוך בקבוצה. "קירובץ" עברה לבעלות מועצת נפת קירוב שבראשה עמד ויטאלי מוטקו. ספונסר הקבוצה הייתה חברת "קוסמוס" המקומית. עם זאת, מנכ"ל החברה, יורי גפצ'וק, שהה מספר חודשים בארצות הברית, מבלי לתמוך בפועל בקבוצה.

באמצע אוגוסט 1993 "קוסמוס", תחת המאמן, מיכאיל ברגובסקי, חדלה להתקיים.

בשנת 1999, קירובץ התמודדה בליגת הכדורגל החובבנית של רוסיה, באזור צפון-מערב. מאז 1999 – קבוצת הכדורגל של בית הספר לספורט של נפת קירוב "קירובץ" לוקחת חלק באליפות סנקט פטרבורג בקרב בתי הספר לספורט.

== אצטדיונים==
הקבוצה שיחקה באצטדיונים שונים לאורך השנים, החל מאצטדיון לנין (כיום - "פטרובסקי"), "קורבל", אצטדיון קירוב ובהיכל הספורט זניט סנקט פטרבורג.

== סגל ==
===שחקנים נודעים===
* בוריס לוין-קוגן
* סרגיי וודנייב
* אלכסנדר הפלסליס
* אלכסיי נאומוב
* ולדימיר קוליק
* רומן ברזובסקי

===מאמנים נודעים===
* אלכסנדר פדורוב
* סרגיי וודנייב (מאמן שחקן)
* יורי רודנב
* לב בורצ'אלקין

== קישורים חיצוניים ==
* [https://web.archive.org/web/20070929121734/http://www.klisf.info/numeric/index.app?cmd=comm&lang=ru&id=940881281887182515801811181889 סטטיסטיקה] באתר www.klisf.info
* [http://footballfacts.ru/clubs/38337-kosmos-sanktpeterburg פרופיל המועדון], באתר footballfacts.ru
* [http://wildstat.ru/p/2097/club/URS_Kirovets_Leningrad פרופיל], באתר Wildstat.ru (ברית המועצות)
* [http://wildstat.ru/p/2097/club/RUS_Kosmos-Kirovets_St_Petersburg פרופיל] באתר Wildstat.ru (רוסיה)

קטגוריה:קבוצות כדורגל סובייטיות
קטגוריה:קבוצות כדורגל רוסיות
קטגוריה:סנקט פטרבורג: מועדוני כדורגל
קטגוריה:1899 בספורט
קטגוריה:האימפריה הרוסית: כדורגל
ארי מורה

ארי מורה ויירה פילהו (בפורטוגזית: Ari Moura Vieira Filho; נולד ב-31 ביולי 1996) הוא כדורגלן ברזילאי המשחק בעמדת הקשר במטאליסט 1925, בהשאלה מאתלטיקו מטרופוליטנו.

==קריירה==
מורה התחיל את הקריירה שלו בקבוצת הכדורגל וראנופוליס, ממנה הצטרף לסאו לואיס. ב-17 בפברואר 2019 הבקיע את שער הבכורה שלו בקריירה בניצחון 1–2 נגד אתלטיקו טובאראו.

ב-2018 חתם באתלטיקו מטרופוליטנו. באפריל הושאל לקונפיאנסה מהליגה השלישית בברזיל. בינואר הושאל לברזיל דה פלוטאס. ביוני הושאל בשנית לקונפיאנסה מהליגה השנייה בברזיל. בפברואר 2021 הושאל לפאיסנדרו.

ב-21 ביוני 2021 הושאל לבני סכנין מליגת העל. ב-3 באוגוסט ערך את הופעת הבכורה שלו, בקבוצה בהפסד 2–3 להפועל חיפה במסגרת גביע הטוטו.

ב-14 ביוני 2022 הושאל לסקציה נס ציונה. את שער הבכורה שלו כבש ב-22 באוקטובר, כשנכנס כמחליף בניצחון 0–1 על הפועל חיפה.

ב-14 ביולי 2023 הושאל למטאליסט 1925 מליגת העל האוקראינית.

==קישורים חיצוניים==

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני שאפקואנסה
קטגוריה:כדורגלני בני סכנין
קטגוריה:כדורגלני סקציה נס ציונה
קטגוריה:כדורגלנים זרים בישראל
קטגוריה:ספורטאים ברזילאים בישראל
קטגוריה:ספורטאים ברזילאים באוקראינה
קטגוריה:ברזילאים שנולדו ב-1996
השרפה הגדולה באואולו

השרפה הגדולה של אואולו בשנת 1882 הייתה שרפה שהחלה במרתף בית המרקחת שבפינת קירקוקאטו ופקקהואונענקאטו בערב ה-2 בנובמבר, והרסה 27 בניינים לאורך הליטוסקאטו ופקאקהונונקאטו במרכז העיר אואולו, בפינלנד.

המרתף שימש לאחסון בנזין וחומרים דליקים אחרים, מה שהוביל לשרפה שהשתוללה במהירות ללא שליטה. האש פנתה לכיוון והרסה את מחסני המלח והדגנים לאורך קו החוף שלה. מכבי האש הצליחו למנוע מהאש להתפשט למחסנים נוספים.

לאחר השרפה, האדריכל , שמזוהה עם המבנים המהודרים סביב בהלסינקי, נקרא לתכנן את בנייתה מחדש. רק שינויים קלים עברו מאז הושלמה הבנייה של אואולו המודרנית ועד ימינו, כשצריח הקתדרלה - גם היא בתכנונו של אנגל - הושלם ב-1844.

== לקריאה נוספת ==
<div class="mw-content-ltr">
* Kustaa Hautala: Oulun kaupungin historia IV (Kirjapaino Oy Kaleva, 1976, Oulu), pp. 319–323. 
</div>

קטגוריה:פינלנד: היסטוריה
קטגוריה:אירופה: שרפות
קטגוריה:1882
דאגלס דורסט

דאגלס דורסט (באנגלית: Douglas Durst; נולד ב-19 בדצמבר 1944) הוא מפתח נדל"ן יהודי-אמריקאי, ראש "ארגון דורסט" שהוקם על ידי סבו.

==ביוגרפיה==
דגלאס דורסט, השני מבין ארבעה ילדים, נולד ב-19 בדצמבר 1944 וגדל בסקרסדייל, מדינת ניו יורק, למשפחה יהודית.<ref></ref> הוא בנם של משקיע הנדל"ן סימור דורסט ואשתו ברניס הרשטיין. אחיו הם רוברט דורסט, טומי וונדי. סבו של אביו של דורסט, ג'וזף דורסט, שהיה חייט כשהיגר מהאימפריה האוסטרו-הונגרית בשנת 1902, הפך בסופו של דבר למנהל ומפתח יזמות נדל"ן, שהקים את ארגון דורסט בשנת 1927. סימור הפך לראש העסק המשפחתי בשנת 1974 עם מות אביו.<ref name="WSJHelm"></ref>

כשדגלאס היה בן שש, אמו נפטרה כתוצאה מנפילה בבית משפחה בסקארסדייל. אביו סיימור הועמד בראש הארגון המשפחתי בשנת 1974.

דאגלס סיים בית ספר פרטי בשנת 1962 ואוניברסיטת קליפורניה בברקלי בשנת 1966. הוא חזר לניו יורק ולמד באוניברסיטת קליפורניה בברקלי במשך שנתיים תוך התמחות בתכנון ערים. לאחר סיום הלימודים הוא הצטרף לעסק משפחתי.

בשנת 1992 לאחר פרישת אביו מניהול העסק, הוא הועמד בראש העסק המשפחתי על חשבון אחיו הבכור רוברט.

במהלך השנים דאגלס דורסט ניהל מספר פרויקטי פיתוח גדולים בעיר ניו יורק: בניין קונדה נאסט (1999), בניין הלנה (2005), בניין פיק (2007) ומגדל בנק אוף אמריקה (2008).

דאגלס דורסט ידוע כתומך בשילוב פיתוח בר קיימה בפרויקטים שבאחריות החברה שהוא מנהל. בניין חדש לאוניברסיטת ניו יורק שנבנה על ידי החברה קיבל התקן האמריקאי לבנייה ירוקה LEED.

בשנת 2010 החברה בניהול דאגלס דורסט הייתה מעורבת בפיתוח תשתיות של אתר מגדל החירות.

דאגלס דורסט מנהל מספק קרנות צדקה.

הוא התחתן בשנת 1967 ולזוג נולדו שלושה ילדים ששתיים מהם משולבים בניהול "ארגון דורסט".

ביוני 2021 הוא היה עד במשפט של אחיו רוברט. בין היתר הוא ציין שידוע לו שאשתו של אחיו הייתה מעוניינת להתגרש והוא לא דיבר עם אחיו מאז שנת 1999.

==קישורים חיצוניים==
* [https://commercialobserver.com/tag/douglas-durst/ ביוגרפיה]
* [https://www.forbes.com/profile/durst/ מידע מאתר פורבס]

==הערות שוליים==

קטגוריה:בוגרי אוניברסיטת קליפורניה בברקלי
קטגוריה:אנשי עסקים יהודים אמריקאים
קטגוריה:אמריקאים שנולדו ב-1944
I Still Have Faith in You

"I Still Have Faith in You" הוא שיר של הלהקה השוודית אבבא. הוא יצא ב-2 בספטמבר 2021 כסינגל מוביל כפול לצד "Don't Shut Me Down" מתוך אלבום האולפן התשיעי הקרוב של הלהקה וראשון מזה 40 שנה, Voyage.<ref></ref> חברת הלהקה אנני-פריד לינגסטד שרה בתפקיד סולו.

השירים נועדו בהתחלה לתמוך בספיישל טלוויזיוני שהופק בחסות NBC ו-BBC,<ref></ref> מאוחר יותר, הוחלט לשנות זאת לסיבוב הופעות בשם "ABBAtar".

הסינגל תואר כ"אודה לידידותם ולקשרים שהבשילו ושרדו למרות גירושין ושברון לב".<ref name="auto"></ref> הוא תואר גם כ"בלדה ממלכתית ואפית",<ref></ref> ו"בלדת פסנתר המתארת את קשר החיבה שארבעת חברי הלהקה חולקים".<ref name="auto" />

השיר קיבל מועמדות לפרס גראמי להקלטת השנה בטקס פרסי גראמי ה-64.

== רקע ==
בשנת 2018 נודע כי השיר הוקלט, אחד משני שירים חדשים.

== קליפ ==
בקליפ יש קטעי ארכיון שונים של הלהקה. יש לו גם הופעה ראשונה של ה-ABBAtars.

סרטון המוזיקה של הסינגל זכה ל-4.4 מיליון צפיות ב-24 השעות הראשונות לאחר צאתו, והגיע לשלושת הדירוגים הטרנדיים הטובים ביותר של יוטיוב ב-12 מדינות, כולל בריטניה.<ref></ref>

==קישורים חיצוניים==

* 

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי אבבא
קטגוריה:שירים באנגלית
קטגוריה:בלדות משנות ה-2020
קטגוריה:בלדות פופ
קטגוריה:סינגלים בהוצאת פולאר מיוזיק
ניקולינה גורה

ניקולינה גורה (ברוסית: Николина Гора) הוא יישוב דאצ'ות במחוז מוסקבה שברוסיה. נכון ל-2010, גרים ביישוב 509 איש.

ניקולינה גורה הוא אחד מיישובי הדאצ'ות המפורסמים ביותר במחוז מוסקבה<ref>https://odintsovo.info/goroda/?id=2955</ref>. ממוקם בק"מ ה-22 של הכביש רובליובו-אוספנסקויה.

בשנים שלפני המלחמה ובתחילת המלחמה גרו ביישוב מפורסמים רבים, ביניהם: אלכסיי באך, מיכאל בוטביניק, ולדימיר קומארוב, פיוטר קפיצה, סרגיי פרוקופייב, ניקולאי מיאסקובסקי, סרגיי מיכאלקוב, אנטונינה נז'דאנובה ועוד.

נכון לעכשיו בניקולינה גורה גרים משפחותיהם של אנשי עסקים מפורסמים, המפיקים והבמאים ניקיטה מיכאלקוב ואנדריי קונצ'לובסקי.

==קישורים חיצוניים==

==הערות שוליים==

קטגוריה:מחוז מוסקבה: יישובים
וראבלה

וראבלה (בסלובקית: Vráble, בהונגרית: Verebély, ורביי) היא עיירה קטנה בנפת ניטרה במחוז ניטרה במערב סלובקיה.

== אטימולוגיה ==
השם נובע מ-vrábeľ, שם של דרור בניב סלובקי (vrabec).<ref name="varsik"></ref>

== גאוגרפיה ==
העיירה שוכנת בגבעות הדנוביות על נהר ז'יטבה, כ-15 ק"מ מדרום-מזרח-מזרח לניטרה ובגובה של 140 עד 240 מטר מעל פני הים. ממערב לעיר יש סכר קטן בשם Vodná nádrž Vráble - "מאגר המים של וראבלה".

העיירה מורכבת משלושה חלקים: וראבלה, והכפרים לשעבר דיצ'קה (Dyčka) והורני אוהיי (Horný Ohaj) שצורפו לווראבלה ב-1975.

== היסטוריה ==
העדות העתיקה ביותר לקיומו של היישוב וראבלה מגיעה מהתקופה הנאוליתית (6000-2000 לפני הספירה). האזכור הראשון בכתב הוא משנת 1265 ובו מוזכר היישוב בשם ורבל (Verebel). בווראבלה הייתה תחנת דואר עתיקה. העיר שמרה על צביון חקלאי במאות ה-19 וה-20. הפיתוח הכלכלי השפיע על אדריכלות העיר. לאחר התפרקות האימפריה האוסטרו-הונגרית בשנת 1918, הפכה העיר לחלק מצ'כוסלובקיה וקיבלה מעמד של בירת המחוז, מעמד שהשתמר עד 1960. לאחר בוררות וינה הראשונה, ומשנת 1938 עד 1945, הייתה וראבלה חלק מהונגריה.

===יהודים===
ב-1880 נמנו בווראבלה 201 יהודים, ב-1910 246 וב-1941 223. היהודים השתייכו לקהילה האורתודוקסית. באותה שנה גויסו יהודים בני העיירה לפלוגות העבודה בצבא הונגריה.

ב-9 במאי 1944 הוקם גטו בעיירה, בו רוכזו גם כ-500 יהודים מיישובים סמוכים. למחרת הועברו כל הכלואים למרכז שילוח בלוויצה, וב-13 ביוני גורשו לאושוויץ.

== דמוגרפיה ==
במאה ה-17 היה בעיר רוב הונגרי, על פי מפקד המס הטורקי.<ref name="Kocsis">Károly Kocsis, Eszter Kocsisné Hodosi, Ethnic Geography of the Hungarian Minorities in the Carpathian Basin, Simon Publications LLC, 1998, p. 46 </ref>על פי מפקד האוכלוסין של 2001, היו בעיר 9,493 תושבים. 93.32% מהתושבים היו סלובקים, 4.69% הונגרים, 0.78% צוענים ו-0.55% צ'כים.<ref name="statistics"></ref> ההרכב הדתי היה 88.41% קתולים, 8.53% אנשים ללא שייכות דתית ו-0.62% לותרנים.<ref name="statistics" />

== אתר ארכאולוגי ==
המצבור העירוני הגדול ביותר באירופה מתקופת הברונזה נמצא בווראבלה.<ref>[http://www.sme.sk/c/3234127/Vrable-su-unikatom-Stareho-kontinentu.html SME.sk | Vráble sú unikátom Starého kontinentu]</ref> המצבור הוא על שטח של 20 דונם, יותר משטח המצבור שבמיקנה או טרויה. ביישוב התגוררו כ-1,000 איש ובניינים נבנו מסביב לרחובות. שלוש תעלות חיזקו את הביצורים. האתר הוא גם התל הצפוני ביותר הידוע במרכז אירופה. היישוב יוחס לתרבות המדרובצ'ה (בצ'כית: Maďarovská skupina).

== ערים תאומות ==
וראבלה היא עיר תאומה של:<ref></ref>
* 
* 
* 

==לקריאה נוספת==
* 

== קישורים חיצוניים ==

* 
* 

==הערות שוליים==

קטגוריה:סלובקיה: ערים
קטגוריה:יישובים שהוקמו במאה ה-13
איגוד הישיבות הגבוהות

איגוד הישיבות הגבוהות הוא ארגון ישראלי שנוסד בשנת 2007, המאגד את כל הישיבות הגבוהות הציוניות ומייצג אותן מול משרד הביטחון וצה"ל.

==היסטוריה==
הארגון נוסד בשנת 2007 על ידי בצלאל סמוטריץ' והרב חנוך פיוטרקובסקי, במטרה לרכז את הצרכים של הישיבות הגבוהות והכוללים הלאומיים ולייצגם בפני גורמים ממשלתיים ואחרים, לפתח מוסדות תורה לאומיים קיימים וחדשים, ולסייע ולתמוך במוסדות תורה לאומיים בתחומי ניהול מגוונים.
על פי אתר האיגוד, הישיבות החברות בארגון הולכות בדרכו של הרב אברהם יצחק הכהן קוק ושל בנו צבי יהודה הכהן קוק.

בשנית תש"פ פרסם הארגון מכתב משותף עם איגוד ישיבות ההסדר עבור ראשי הממשלה בנימין נתניהו נגד קיצוץ בתקציבי הישיבות, ובשנת תשפ"א פרסם הארגון מכתב עם איגוד ישיבות ההסדר עבור ראש הממשלה נפתלי בנט נגד הפסקת הסבסוד למעונות לתלמידי ישיבות.

מנכ"ל האיגוד הוא משה גוטמן, ומטה האיגוד נמצא ברחוב מימון בירושלים.

==הישיבות החברות בארגון==
* ישיבת בית אל
* ישיבת בני רחל
* ישיבת בת עין
* ישיבת לנתיבות ישראל
* ישיבת מכון מאיר
* ישיבת מעלה אליהו
* ישיבת מרכז הרב
* ישיבת נתיבות דרור
* ישיבת נתיבות יוסף
* ישיבת עטרת מרדכי
* ישיבת עטרת נחמיה
* ישיבת נתיבות נריה
* ישיבת קדומים
* ישיבת ראש פינה
* ישיבת רמות
* ישיבת שבי חברון

==ראו גם==
* איגוד ישיבות ההסדר
* ועד הישיבות

==קישורים חיצוניים==
* 
* 
==הערות שוליים==

*
קטגוריה:ישראל: ארגונים
מאסארו פורוקאווה

מאסארו פורוקאווה (ביפנית: 古川 勝; 6 בינואר 1936 – 21 בנובמבר 1993) היה שחיין יפני. אלוף אולימפי (מלבורן 1956) ושיאן העולם במשחה ל-200 מטר חזה.

== ביוגרפיה ==
פורוקאווה נולד וגדל בהשימוטו שבמחוז וקאיאמה, ביפן.

===1954===
====שיאן עולם====
בתחרות שנערכה בטוקיו ב-10 באפריל 1954 הוא קבע במשחה ל-200 מטר חזה שיא עולם חדש של 2:36.6 דקות, שיפור לשיא בן השנה של קנוד גליי מדנמרק (2:37.4 דקות). בהמשך היום שיפר את השיא והעמידו על 2:35.4 דקות.

===1955===
בתחרות שנערכה בטוקיו ב-5 באוגוסט 1955 החזיר לעצמו את שיא העולם במשחה ל-200 מטר חזה בתוצאה של 2:33.7 דקות. בתחרות נוספת שנערכה בטוקיו ב-1 באוקטובר אותה שנה שיפר את השיא והעמיד אותו על תוצאה של 2:31.0 דקות.

===1956===
====אלוף אולימפי====
באולימפיאדת מלבורן (1956) זכה פורוקאווה במדליית זהב, במשחה ל-200 מטר חזה בתוצאה של 2:34.7 דקות, לפני חברו לנבחרת מאסאהירו יושימורה (2:36.7 דקות) וחארס יוניצ'ב מברית המועצות (2:36.8 דקות).

===1958===
במשחקי אסיה שנערכו בטוקיו בסוף מאי 1958 הוא זכה במדליית זהב במשחה ל-200 מטר חזה בתוצאה של 2:44.0 דקות.

== תארים והישגים ==
* בשנת 1981 זכה פורוקאווה להיכנס להיכל התהילה הבינלאומי של השחייה.

== ראו גם ==

* התפתחות שיא העולם במשחה ל-200 מטר חזה

==קישורים חיצוניים==

== הערות שוליים ==

קטגוריה:שחייני חזה
קטגוריה:שיאני עולם בשחייה
קטגוריה:שחיינים באולימפיאדת מלבורן (1956)
קטגוריה:אלופים אולימפיים יפנים: שחייה
קטגוריה:יפנים שנולדו ב-1936
קטגוריה:יפנים שנפטרו ב-1993
חימקי-פודמוסקוביה

חימקי-פודמוסקוביה (ברוסית: Баскетбольный клуб Химки-Подмосковье) הוא מועדון כדורסל רוסי מפרברי מוסקבה, שמשחק בסופרליגה-1 ובגביע הרוסי. מועדון חימקי-פודמוסקוביה מהווה מועדון מילואים של קבוצת חימקי.

== היסטוריה ==
מועדון הכדורסל "חימקי-פודמוסקוביה" נוסד בספטמבר 2014. זהו מועדון מילואים וחלק מהאקדמיה להכנת עתודה משלו של מועדון הכדורסל "חימקי". ממומן על ידי "מרכז הכדורסל של מחוז מוסקבה" שבבעלות ממשלת המחוז. הרכב הקבוצה נוצר על בסיס בוגרי האקדמיה של חימקי ושחקני קבוצת הנוער.

ב-4 באוקטובר 2014 ערכה חימקי-פודמוסקוביה את המשחק הרשמי הראשון שלה, כשניצחה את לגיון אלמטי הקזחית בתוצאה 68:45.

== קישורים חיצוניים ==

* 

קטגוריה:קבוצות כדורסל רוסיות
קטגוריה:חימקי (כדורסל)
ג'ון וילקוק נובל

ג'ון וילקוק נובל (באנגלית: John Willock Noble; ) היה עורך דין ופוליטיקאי אמריקאי, שכיהן כמזכיר הפנים של ארצות הברית בשנים 1889–1893.
==ראשית חייו==
ג'ון וילקוק נובל נולד בלנקסטר, אוהיו. הוא למד בסינסינטי ובקולומבוס, ולאחר מכן באוניברסיטת מיאמי שבאוקספורד, אוהיו ובאוניברסיטת ייל. ב-1851 הוא סיים את לימודיו בייל בהצטיינות ולמד משפטים בקולומבוס ובסינסינטי במשרדיהם של אחיו ושל הנרי סטנברי. ב-1855 התיישב נובל בסנט לואיס ובשנה שלאחר מכן הוא עבר לקאוקוק, איווה כדי לבחון שם סיכויים טובים יותר לעיסוק במקצועו. שם הוא החל לבלוט בפוליטיקה. עם פרוץ מלחמת האזרחים הוא שימש כתובע העירוני של קאוקוק, תפקיד אותו הוא החל למלא ב-1859.

בספטמבר 1861, לאחר פרוץ המלחמה, הוצב נובל כקצין בדרגת לוטננט ברגימנט הפרשים השלישי של איווה. הוא התקדם בסולם הדרגות וביוני 1864 מונה כמפקד הרגימנט בדרגת קולונל. עם סיום המלחמה הוא קיבל דרגת ייצוג של בריגדיר גנרל ובאוגוסט 1865 שוחרר מהשירות.

לאחר המלחמה היה נובל לעמית בפיקוד מיזורי של המסדר הצבאי של הלגיון הנאמן של ארצות הברית (Military Order of the Loyal Legion of the United States), מסדר צבאי של קציני צבא האיחוד וצאצאיהם. הוא התיישב בסנט לואיס ובהמלצת סטנברי הוא מונה כתובע פדרלי של המחוז המזרחי של מיזורי, תפקיד בו הוא שימש בשנים 1867–1870. לאחר מכן הוא שב לעסוק בעריכת דין במגזר הפרטי.

ב-1880 היה נובל אחד החברים המייסדים של בורסת הכרייה של סנט לואיס (St. Louis Mining and Stock Exchange).
==מזכיר הפנים של ארצות הברית==
ב-1889 מונה נובל כמזכיר הפנים של ארצות הברית בממשלו של הנשיא בנג'מין הריסון, חברו מתקופת לימודיו. נובל כיהן בתפקיד עד תום נשיאותו של הריסון ב-1893. בפיקוחו כמזכיר הפנים, ועדת הצ'רוקי (Cherokee Commission) ניהלה משא ומתן על 11 הסכמים להעברת 19 שבטי אינדיאנים לשטחי אדמה קטנים בטריטוריית אוקלהומה כדי לפתוח שטחים למתיישבים. לאחר סיום כהונתו כמזכיר הפנים שב נובל לעסוק בעריכת דין.
==חיים אישיים==
ב-1864 נשא נובל לאיש האת ליזבת הלסטיד. ג'ון וילקוק נובל נפטר בסנט לואיס ב-21 במרץ 1912, ונטמן בבית הקברות בלפונטיין שבעיר.

==קישורים חיצוניים==

* [https://www.doi.gov/whoweare/past-secretaries#noble ג'ון וילקוק נובל] באתר מחלקת הפנים של ארצות הברית 
* ג'ון וילקוק נובל באנציקלופדיה אמריקנה 
* ג'ון וילקוק נובל באנציקלופדיה הבינלאומית החדשה 
* 

==הערות שוליים==

קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל בנג'מין הריסון
קטגוריה:תובעים אמריקאים
קטגוריה:בוגרי אוניברסיטת ייל
קטגוריה:אנשי צבא האיחוד
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1831
קטגוריה:אמריקאים שנפטרו ב-1912
שמעון פון גלדרן

שמעון פון גלדרן או שמעון די גלדר או שמעון בן אליעזר די גלדר (בגרמנית: Simon von Geldern; 12 בנובמבר 1720 – 1774 או 1788 (?)) היה נוסע, הרפתקן, אוריינטליסט וביבליופיל יהודי גרמני.

== משפחתו ==
מוצאה של משפחת פון גלדרן (או ון חלדרן, בהולנדית) מהולנד והיא השתקעה בדיסלדורף ב-1628 בני המשפחה כיהנו כיהודי החצר המקומית. לאביו קראו אליעזר. אחיו של שמעון היה אבי-אמו של היינריך היינה. היינה כתב על מציאות שמצא בעליית הגג של דודו:

== תולדות חייו ==
מגיל צעיר החל לצאת למסעות. למשפחתו היו קרובים רבים שכיהנו כבנקאים ופקידים בכירים בחצרות מלכי אירופה, וכך התארח שמעון בחצרות מלכים ואנשי אצולה. מפורטוגל עבר למרוקו, ביקר פעמים אחדות במצרים (שם דיווח ב-1753 על הגניזה הקהירית בבית הכנסת בן עזרא) ובסוריה והגיע לארץ ישראל. ב-1751 התפלל בקבר רבי שמעון בר יוחאי ובקבר האר"י בצפת. במקומות אלה חש בחרדת קודש מיסטית. בביקורו בהר המוריה חווה התגלות עליה כתב בספרו (בצרפתית) "Moïse sur le Mont Horeb" ("משה על הר חורב"). לאחר חצי שנה בצפת המשיך לאירופה ופעל זמן מה כשד"ר בגיוס כספים לקהילת יהודי צפת, תוך שהוא מציג מכתבי רבנים המדברים בשבחו.

ב-1755 היה בפריז ונודע כהולל בסלונה של מאדאם דה פומפדור. לאחר מכן שב ויצא שנית למסע לארץ ישראל. ב-1760 התארח אצל וולטר בז'נבה. אחד מעיסוקיו של פון גלדר היה מסחר בספרים וכתבי יד עבריים, בהם בעיקר כתבי קבלה. כך למשל על כתב יד של "כוונות סדר ליל פסח ותיקון ליל שבועות, מחוג מקובלי "קהל חסידים בית אל" בירושלים" נכתב "הובא מארץ הקדושה על ידי.. כמה"ר [=כבוד מורנו הרב] שמעון די גילדיר שי'[חיה] אחד מחשובי עיר הקדושה צפת".

האנציקלופדיה היהודית, על סמך זכרונות היינה מציינת את מותו בשנת 1774 בצרפת (כנראה אלזס). אולם, לפי ספרו של פריץ היימאן, "תולדות הרפתקן יהודי", מונה פון גלדרן בשנת 1778 ל"מקובל החצר" ולסוכן בחצרו של לודוויג התשיעי, רוזן הסן-דרמשטאדט והוא נפטר לאחר מכן.

== לקריאה נוספת ==
* דוד קאופמן, Aus Heinrich Heine's Ahnensaal, 1896
* שמואל פיינר עת חדשה: יהודים באירופה במאה השמונה עשרה 1750–1800 עמודים 98–102

== קישורים חיצוניים ==
* 
* 

==הערות שוליים==

קטגוריה:נוסעים
קטגוריה:ביבליופילים
קטגוריה:יהודים גרמנים
קטגוריה:עולים לרגל לירושלים
קטגוריה:גרמנים שנולדו ב-1720
קטגוריה:גרמנים שנפטרו במאה ה-18
ירין אורון

ירין אורון (נולד ב-1 בנובמבר 2012) הוא שחקן ישראלי, הזוכה הראשון בפרס "תגלית השנה" ומועמד לפרס שחקן השנה, של האקדמיה הישראלית לקולנוע וטלוויזיה לשנת 2021.

התפרסם לראשונה בתפקיד סוף סטרטינר (בנה של שוני סטרטינר) בעונה השנייה של "קופה ראשית" ובהמשך בתפקידו כנבו צור ב"לבד בבית".

== ביוגרפיה ==
נולד בהרצליה.

== קריירה ==
החל מ-2020 ירין משחק בסדרה "קופה ראשית" כסוף סטרטינר, הילד המעצבן של שוני לצד דורית לב-ארי. 

החל מ-2021 משחק בתפקיד נבו צור בתוכנית "לבד בבית".

בשנת 2023 השתתף בסדרה "בני מצווה".

משמש כפרזנטור בפרסומות.

== חיים אישיים ==
בכור מבין שלושה אחים, מתגורר עם הוריו (לימור ואיל) ואחיותיו אדלי (המשתתפת בעונה השנייה של "מצולמים", ב"בעלת החלומות", בעונה השלישית של "קופה ראשית", "ארץ נהדרת" ועוד) וברי.

מתגורר בנס ציונה. 

== קישורים חיצוניים ==

* [https://www.ishim.co.il/p.php?s=ירין+אורון ירין אורון], באתר אישים - קולנוע, טלוויזיה ורדיו
* [https://www.edb.co.il/name/n0037078/filmography/ ירין אורון], באתר "אידיבי", מאגר הידע העברי לקולנוע ישראלי ועולמי
* שגיא בן נון, "[https://e.walla.co.il/item/3456539 "פלמח" היא הזוכה הגדולה בטקס פרסי הטלוויזיה לילדים ולנוער]", באתר וואלה, 25 אוגוסט 2021.
* "[https://www.shaham.org.il/images/IAFT_TVkt1_pre2_v4(1).pdf העולים לגמר בתחרות פרסי הטלוויזיה לילדים ולנוער ה-1]", באתר "שחם".
ז'נין ויסלר

ז'נין ויסלר (בגרמנית: Janine Wissler; נולדה ב-23 במאי 1981) היא פוליטיקאית גרמנייה, המכהנת מאז 2021 כיו"ר מפלגת השמאל הגרמנית, די לינקה<ref name="Vorsitz"></ref>. לפני כן, כיהנה כחברת הלנדטאג של מדינת הסן.

ויסלר היא מנהיגת מפלגת די לינקה בבחירות הכלליות שצפויות להיערך בספטמבר 2021. עמיתה למרוץ הוא דיטמר בארטש<ref name="Spitz"></ref>.

== ביוגרפיה ==
ויסלר למדה בתיכון דרייך ריקדרה והשלימה לימודי תואר במדע המדינה באוניברסיטת גתה בפרנקפורט. שנים ספורות לאחר תום לימודיה האקדמיים, עבדה ויסלר אצל לשכתו של סגן יו"ר מפלגת די לינקה בבונדסטאג, ורנר דרייבוס.

ב-2004 הצטרפה ויסלר באופן רשמי למפלגת די לינקה וכבר ב-2008 היא נבחרה לפרלמנט המקומי, הלנדטאג של מדינת הסן. ויסלר נבחרה מחדש ב-2009, 2013 ו-2018.

ב-2011 נבחרה ויסלר למנהיגת סניף פרנקפורט של די לינקה, היא התמודדה על ראשות העירייה ב-2012 וב-2018 אך קיבלה רק 3.8% ו-8.8% מהקולות בהתאמה<ref></ref><ref></ref>.

בינואר 2020, ויסלר הייתה בין הפוליטיקאים שקיבלו איומים ברצח מתנועת "NSU 2.0", שהיא לכאורה תנועת המשך של המחתרת הנאו-נאצית וגם ביולי 2020 קיבלה איומים דומים<ref></ref>. בעקבות איומים אלו המשטרה פתחה בחקירה.

בספטמבר 2020 הודיעה ויסלר על כך שבכוונתה להתמודד בפריימריז המפלגתיים על תפקיד יו"ר די לינקה<ref name="Candidate"></ref>. לפני שהגישה את מועמדותה היא התפטרה מהתאים הפנים-מפלגתיים, "מרקס 21" ו"השמאל הסוציאליסטי" וזאת מאחר שלמועמדים לתפקיד מנהיג המפלגה אסור להיות חברים בתנועות פנים-מפלגתיות. ויסלר נבחרה לתפקיד היו"ר בפברואר 2021 לאחר שקיבלה כ-84.2% מהקולות.

במאי 2021, לקראת הבחירות הכלליות, הוכרז כי ויסלר תוביל את המפלגה יחד עם דיטמר בארטש, המנהיגות שלה ושל בארטש אושרה עוד באותו החודש לאחר שהם קיבלו 87% קולות בהצבעה המפלגתית<ref></ref>.

== עמדות פוליטיות ==
ויסלר נחשבת לחברת האגף השמאלי של מפלגתה; היא מתנגדת לקפיטליזם ורואה בשיטה הקפיטליסטית "מערכת אכזרית ולא אנושית"<ref name="Class"></ref>. היא טוענת שלא ניתן יהיה להגיע לחברה ללא מעמדות באמצעות פרלמנטים או ממשלות וכי שינויים היסטוריים תמיד הושגו באמצעות מהפכות<ref name="Revolution"></ref>.

ויסלר דוגלת בפרישת גרמניה מנאט"ו ותומכת בפירוק הארגון. היא מתנגדת לכל המבצעים והמשלחות הגרמניות הפועלות מחוץ לגרמניה וזאת מאחר שלדבריה, מלחמות מעולם לא נעשות למען צדק אלא מתוך רצון לקדם אינטרסים כלכליים ופוליטיים. היא תומכת בהעלת מיסים לעשירים על מנת שיהיה מימון רב יותר לסיפוק שירותיים ציבוריים<ref name="Utopian"></ref>.

== קישורים חיצוניים ==

* 

== הערות שוליים ==

קטגוריה:פוליטיקאיות גרמניות
קטגוריה:פוליטיקאים גרמנים
קטגוריה:סוציאליסטיות
קטגוריה:סוציאליסטים
קטגוריה:גרמנים שנולדו ב-1981
כארון (נהר)

כָּארוּן (בפרסית: کارون) הוא הנהר הרחב ביותר באיראן, שאורכו כ-950 קילומטרים.

==מסלול==
מוצא הנהר נמצא כ-75 קילומטר מערבית לאספהאן, בהר ה, אחד מרכס הרי זגרוס. הנהר עובר דרך העיר אהוואז, השמינית בגודל אוכלוסייתה באיראן, ונשפך אל השט אל-ערב.

==היסטוריה==

בשלהי המאה ה-19, לנוכח היריבות הבריטית-רוסית הגוברת על שטחי השפעה באיראן, החלה הממלכה המאוחדת ללחוץ על איראן שתעניק לה גישה לנתיב המסחר על נהר הכארון.

==קישורים חיצוניים==

* 
* הערך כארון ([https://iranicaonline.org/articles/karun_1_2 חלקים ראשון ושני], [https://iranicaonline.org/articles/karun_3 חלק שלישי]), באתר אנציקלופדיה איראניקה 

==הערות שוליים==

קטגוריה:איראן: נהרות
קטגוריה:ח'וזסתאן
שורש 17

שורש 17, או צ'יאֶן בּוּ (בסינית: 凵部, פיניין: Qiǎn bù) הוא השורש השבעה-עשר של הכתב הסיני. פירושו "קופסה פתוחה" או "כלי קיבול", והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

באשר לשורשים הדומים 匚 ו-冂, שמו של שורש 17 מתאר אך ורק את צורתו, 下三框, בתרגום מילולי: "מסגרת תלת צדדית תחתונה".

== התפתחות ==
<gallery>
קובץ:凵-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:凵-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:凵-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |凵
|-
| +2
| style="font-size: large;" |凶
|-
| +3
| style="font-size: large;" |凷凸凹出(לצאת, לשלוח)击<sup>SC</sup> (=擊<small>->手</small>, להכות)
|-
| +4
| style="font-size: large;" |凼
|-
| +6
| style="font-size: large;" | 函 <sup>SC/TC</sup> /函 <sup>Kangxi/JP/KO</sup> (תיבה)
|-
| +7
| style="font-size: large;" |凾(= 函)
|-
| +10
| style="font-size: large;" |凿<sup>SC</sup> (=鑿<small>->金</small>)
|}
שורש זה אינו לעולם אינו מופיע כתו בפני עצמו. בשילוב, הוא לוקח היסטורית משמעויות כגון "פה פתוח", "קופסה", "מסגרת", "חור" או "כלי קיבול".

幽 שפרושו "עמוק" או "אפל" נגזר משורש 46 (山 - הר) ולא משורש 17 (凵).

== לקריאה נוספת ==
* 
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,
* KangXi: [http://www.kangxizidian.com/kangxi/0134.gif עמוד 134], תו 17

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=51F5 מאגר Unihan - U+51F5]

קטגוריה:שורשים (כתב סיני)
רוברט האבק

רוברט האבק (בגרמנית: Robert Habeck; נולד ב-2 בספטמבר 1969) הוא סופר ופוליטיקאי גרמני, המכהן כסגן קנצלר גרמניה וכשר הכלכלה והאנרגיה, וכן מכהן כיו"ר מפלגת הירוקים הגרמנית מאז 2018 לצד אנאלנה ברבוק.

== ביוגרפיה ==
האבק נולד בליבק שבשלזוויג-הולשטיין והחל ללמוד לתואר שני ב-1992 כאשר למד בלימודים משולבים פילוסופיה, גרמנית ופילולוגיה באוניברסיטת פרייבורג. ב-1991 האבק קיבל תואר שני מאוניברסיטת המבורג. בשנים 1996–1998 השלים האבק דוקטורט באוניברסיטת המבורג וקיבל דוקטורט בפילוסופיה בשנת 2000. לאחר מכן, החל לעבוד כסופר עצמאי. האבק תרגם לאורך השנים שירה אנגלית ופרסם שישה רומנים.

=== קריירה פוליטית ===

ב-2009 נבחר האבק ללנדטאג של שלזוויג-הולשטיין מטעם מפלגת הירוקים. ב-2012 עד 2018 שימש שר האנרגיה והסביבה של שלזוויג-הולשטיין.

האבק התמודד בפריימריז המפלגתיים על תפקיד מועמד המפלגה לתפקיד הקנצלר לקראת הבחירות הכלליות שנערכו ב-2017 אך הפסיד לג'ם אזדמיר.

בינואר 2018, התמודד בשנית לתפקיד מועמד המפלגה בבחירות ונבחר לתפקיד כאחד מ-2 המועמדים של המפלגה לבחירות הכלליות שנערכו בספטמבר 2021 וזאת לצידה של אנאלנה ברבוק.

ב-2022 על רקע הפלישה הרוסית לאוקראינה הוטלו על רוסיה סנקציות מצד האיחוד האירופי וגרמניה, שגרמו לשיבושים באספקת הגז הרוסית, כאשר ב-2021 רוסיה סיפקה 55% מהגז הגרמני וברבעון הראשון של 2022 היא סיפקה רק 40%.<ref></ref> בעקבות זאת הפעיל האבק שורת צעדים, בהם הכרזה על גז כמשאב במחסור, אישור לחברות האנרגיה להעלאות מחירים. ודן עם אמיר קטאר תמים בן חמד אאל ת'אני על אספקת גז נוזלי.<ref></ref><ref></ref>

ביוני 2022 ביקר בירושלים ונפגש עם ראש הממשלה נפתלי בנט ושר החוץ יאיר לפיד<ref></ref><ref></ref>. 

== קישורים חיצוניים ==
* 

== הערות שוליים ==

קטגוריה:סגני קנצלר גרמניה
קטגוריה:סופרים גרמנים
קטגוריה:פוליטיקאים גרמנים
קטגוריה:בוגרי אוניברסיטת פרייבורג
קטגוריה:בוגרי אוניברסיטת המבורג
קטגוריה:גרמנים שנולדו ב-1969
חיים כסאר (בן סלימאן)

מארי חיים בן סלימאן כסאר (ה'תרי"ט – חשוון ה'תרע"ב, 1859 – 1912) היה רב תימני, בלשן, משורר ומעתיק ספרים. ידוע במיוחד בשל פועלו לשיפור ייצור בתי התפילין בתימן.

== ביוגרפיה ==
נולד לסלימאן בן שכר כסאר ברובע היהודי בעיר צנעא בירת תימן.

בשנת ה'תרכ"ח (1868), בהיותו בן 9, התייתם מאביו, וגיסו (בעל אחותו סלאמה) הגביר שלום כסאר טיפל בו וחיתן אותו עם ביתו ג'נא.

למד אצל מארי חיים קורח. אהב את לימוד התורה, ופעל רבות בחיפוש כתבי יד עתיקים ונוסחאות ישנות בגניזות. בעיקר חיפש קטעי גניזה של פירושי רס"ג ופירוש הרמב"ם למשנה. העתיק ספרים רבים מכתבי היד שמצא, והקפיד להעתיק על פי מסורת תימן הקדומה. בכך הוא דמה למארי יחיא קאפח, שגם עסק בדברים אלה. בגיל 18 למד צורפות, וממנה התפרנס.

היה ראש בית הכנסת בית אלכסאר. כתב פירושים לתורה, לתרגום אונקלוס, ושירים.

כתב עליו אחיינו הרב עמרם קורח:

נפטר בצנעא בשנת ה'תרע"ב (1912), בגיל 53.

== שיפוץ התפילין ==
פועלו המרכזי של מארי חיים היה שיפוץ ייצור בתי התפילין בתימן. עד תקופתו בתי התפילין לא היו מיוצרים בצורה מספיק מרובעת, לא היו מיושרים, החריץ בין בתי התפילין של ראש לא היה עמוק מספיק, והבתים היו עשויים מעור דק שמתקלקל והורס את צורת הבית.

במקום כלי העץ המקובלים הוא הכין בעצמו כלים מיוחדים ממתכת, ובהם ייצר תפילין מיושרות וחזקות. כלי עבודתו כוללים מלחציים, מערכת תבניות נחושת, ודסקיות ליצירת החריצים בין הבתים. את כלי עבודתו קנה החוקר קרל רתיינס, הוא מכרם לזלמן שוקן, שהשאיל אותם למוזיאון בצלאל.

כתב פיוט על הכנת בתי התפילין. בפיוט 13 בתים, ובכל בית 8 שורות.

== משפחתו ==
היו לו שתי בנות. אחיינו הוא הרב הראשי האחרון לתימן, הרב עמרם קורח. נכדתו נישאה לרב שלום יצחק הלוי מקריית אונו, ובן נינו הוא הרב משה צארום מירושלים.

== לקריאה נוספת ==
* ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 277

== הערות שוליים ==

קטגוריה:אחרוני תימן
קטגוריה:רבני צנעא
קטגוריה:ילידי 1859
קטגוריה:נפטרים ב-1912
אייזיאה רובי

אייזיאה רובי (באנגלית: Isaiah Roby; נולד ב-3 בפברואר 1998) הוא כדורסלן אמריקאי, שמשחק בקבוצת וסטצ'סטר ניקס מליגת הפיתוח של ה-NBA, בעמדת הפאוור פורוורד.

==קריירת מכללות==
רובי נולד וגדל בעיר דיקסון שבאילינוי, ובשנת 2016 החל ללמוד באוניברסיטת נברסקה. לאורך 3 עונותיו בקבוצת הכדורסל של האוניברסיטה הציג שיפור הדרגתי, עד שבעונת 2018/2019 רשם ממוצעים של 11.8 נקודות, 6.9 ריבאונדים, 1.9 אסיסטים, 1.9 חסימות ו-1.3 חטיפות למשחק. בסיום עונתו השלישית בנברסקה עזב את האוניברסיטה, לטובת התמודדות לבחירה בדראפט ה-NBA.

==קריירת משחק מקצועית==
===דאלאס מאבריקס===
בדראפט ה-NBA{{כ}} 2019 נבחר רובי בבחירה ה-45 על ידי דטרויט פיסטונס, ומיד הועבר בטרייד לדאלאס מאבריקס. לאורך תקופתו עם המאבריקס לא שותף באף משחק NBA, אולם שיחק ב-8 משחקים עם קבוצת הבת שלה מליגת הפיתוח של ה-NBA – טקסס לג'נדס.

===אוקלהומה סיטי ת'אנדר===
בינואר 2020 הועבר רובי בטרייד לאוקלהומה סיטי ת'אנדר, תמורת ג'סטין פטון. בעונתו השנייה בקבוצה, , שימש כשחקן רוטציה קבוע, והעמיד ממוצעים של 8.7 נקודות ו-5.6 ריבאונדים למשחק.

===סן אנטוניו ספרס===
ב-6 ביולי 2022 עבר לסן אנטוניו ספרס. במרץ 2023 שוחרר מהספרס.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| אוקלהומה	|| 3 || 0 || 3.7 || 0.000 || 0.000 || 0.000 || 0.7 || 0.0 || 0.0 || 0.0 || 0.0
|- style="background-color: #EFEFEF;"		|| 
| 	|| אוקלהומה	|| 61 || 34 || 23.4 || 0.483 || 0.294 || 0.744 || 5.6 || 1.8 || 0.9 || 0.6 || 8.7
|-		|| 
| 	|| אוקלהומה	|| 45 || 28 || 21.1 || 0.514 || 0.444 || 0.672 || 4.8 || 1.6 || 0.8 || 0.8 || 10.1
|- style="background-color: #EFEFEF;"		|| 
| 	|| סן אנטוניו	|| 42 || 2 || 11.3 || 0.432 || 0.300 || 0.488 || 2.5 || 0.9 || 0.4 || 0.2 || 4.1
|- style="background-color:#80BFFF; font-weight:bold;"		|| 
| קריירה || 		|| 151 || 64 || 18.9 || 0.485 || 0.351 || 0.675 || 4.4 || 1.4 || 0.7 || 0.5 || 7.7
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אילינוי: כדורסלנים
קטגוריה:כדורסלני אוניברסיטת נברסקה–לינקולן
קטגוריה:בחירות דראפט של דטרויט פיסטונס
קטגוריה:כדורסלני טקסס לג'נדס
קטגוריה:כדורסלני אוקלהומה סיטי בלו
קטגוריה:כדורסלני אוקלהומה סיטי ת'אנדר
קטגוריה:כדורסלני סן אנטוניו ספרס
קטגוריה:כדורסלני וסטצ'סטר ניקס
קטגוריה:אמריקאים שנולדו ב-1998
ניטרה (מחוז)

מחוז ניטרה (בסלובקית: Nitriansky kraj, מבוטא ˈɲitrɪɐnski ˈkraj; בהונגרית: Nyitrai kerület) הוא אחד משמונה המחוזות של סלובקיה.

המחוז הוקם לראשונה בשנת 1923 ומשנת 1996 קיים בגבולותיו הנוכחיים. הוא מורכב משבע נפות ו-354 עיריות, מהן 16 בעלות מעמד של עיר. כלכלת האזור מתמקדת יותר בחקלאות, מאשר באזורים סלובקיים אחרים. ניטרה היא בירתה, העיר הגדולה ביותר, והמרכז התרבותי והכלכלי.

==גאוגרפיה==
מחוז זה שוכן בדרום-מערב סלובקיה, רובו בחלק המזרחי של שפלת הדנובה. הוא מחולק לשני אזורים: מישור הדנובה בדרום-מערב, עם החלק המזרחי של האי ז'יטני אוסטרוב (Žitný ostrov), וגבעות הדנובה בצפון, במרכז ובמזרח המחוז.

רכסי הרים הנכנסים לתוך המחוז הם: פובצ'קי אינובץ (Považský Inovec) בצפון-מערב, שם גם נמצאת הפסגה הגבוהה ביותר במחוז: ולקי אינובץ (Veľký Inovec). טריבץ' (Tribeč) צפונה מהעיר ניטרה, פוהרונסקי אינובץ (Pohronský Inovec) בצפון-מזרח וסטיאבניקה ורצ'י (Štiavnické vrchy) במזרח.

הנהרות העיקריים במחוז הם נהר ואה בדרום-מערב, נהר ניטרה בחלק המרכזי ומערבי של המחוז, נהר הרון במזרח ואיפל בדרום-מזרח.

מחוזות סלובקיה האחרים הגובלים במחוז ניטרה הם טרנצ'ין מצפון, באנסקה ביסטריצה במזרח, מחוז טרנבה במערב, ושלושה מחוזות הונגרים מחוז פשט// מדרום-מזרח, מחוז קומארום-אסטרגום בדרום ומחוז גיור-מושון-שופרון במערב.

==דמוגרפיה==
{| class="wikitable"
|+ אוכלוסייה היסטורית
|-
! שנה !! אוכלוסייה !! אחוז שינוי
|-
| 1980 || 708,634 || -
|-
| 1991 || 716,846 || 1.2%+
|-
| 2001 || 713,422 || 0.5%-
|-
| 2011 || 689,867 || 3.3%-
|-
| 2021 || 677,900 || 1.7%-
|}
צפיפות האוכלוסייה במחוז היא 106 תושבים לקמ"ר, קרובה מאוד לצפיפות האוכלוסייה הכללית בסלובקיה, 110 לקמ"ר.<ref></ref>
הערים הגדולות במחוז הן ניטרה, קומארנו, נובה זמקי ולביצה. על פי מפקד האוכלוסין שנערך בשנת 2001, היו 713,422 תושבים במחוז, רובם סלובקים (68.3%), מיעוט הונגרי (27.6%) המרוכזים באזור הדרומי של המחוז ומהווים את הרוב באזור קומארנו. במחוז גם מיעוטים נוספים באחוזים קטנים: צ'כים וצוענים.<ref>[https://web.archive.org/web/20061129153653/http://www.statistics.sk/webdata/english/census2001/tab/tab3a.htm POPULATION AND HOUSING CENSUS 2001 - Tab. 3a]</ref>

==כלכלה ואקלים==
העיר ניטרה היא העיר המרכזית במחוז. זהו המחוז החם ביותר באקלימו בסלובקיה ובזכות האקלים הנוח משגשגים בו גידולי חיטה, שעורה וירקות. התעשיות הבולטות במחוז הן: תעשיית המזון, עם מבשלות בירה בטופולצ'אני, בניטרה ובהורבאנובו. בתחום החרושת פועל מפעל למקררים בז'לאטה מוראבצ'ה (Zlaté Moravce), מספנות בקומארנו ותחנת כוח גרעינית במוצ'ובצה.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סלובקיה: מחוזות
שורש 18

השורש במופע "מכווץ" ימני
שורש 18, או דאו בּוּ (בסינית: 刀部, פיניין: Dāo bù) הוא השורש השמונה-עשר של הכתב הסיני. פירושו "סכין" והוא אחד מתוך 23 (מתוך סך הכל 214 שורשי הקאנגשי) שורשים המורכבים משני קווים.

במילון קאנגשי יש 377 תווים (מתוך 49,030) שניתן למצוא תחת שורש זה.

כאשר הוא מרכיש מילה סינית יחד עם שורשים אחרים ומופיע בצד ימין, הוא בדרך כלל הופך לצורה: 刂.

== התפתחות ==
<gallery>
קובץ:刀-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:刀-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:刀-bigseal.svg|השורש בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
קובץ:刀-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |刀刁刂<sup>רכיב בלבד</sup>
|-
| +1
| style="font-size: large;" |刃<sup>SC / KO</sup> /刃<sup>TC</sup> /刃<sup>JP</sup>刄(=刃)
|-
| +2
| style="font-size: large;" |刅分切刈
|-
| +3
| style="font-size: large;" |刉刊刋(= 刊)刌刍<sup>SC</sup> (=芻<small>->艸</small>)
|-
| +4
| style="font-size: large;" |刎刏刐刑划刓刔刕刖列刘<sup>SC</sup> (=劉)则<sup>SC</sup> (=則)刚<sup>SC</sup> (=剛)创<sup>SC</sup> (=創)
|-
| +5
| style="font-size: large;" |刜初刞刟删<sup>SC וריאנט</sup> (=刪)刡刢刣判別<sup>TC / JP וריאנט</sup>刦(=劫<small>->力</small>)刧(=劫<small>->力</small>)刨利刪<sup>TC / JP וריאנט</sup>别<sup>SC וריאנט</sup> (=別)刬<sup>SC</sup> (= 剗)刭<sup>SC</sup> (= 剄)
|-
| +6
| style="font-size: large;" |刮刯到刱(=創)刲刳刴(=剁)刵制刷券刹<sup>SC / JP</sup> (=剎)刺刻刼(=劫<small>->力</small>)刽<sup>SC</sup> (=劊)刾<sup>SC</sup> (=㓨)刿<sup>SC</sup> (= 劌)剀<sup>SC</sup> (= 剴)剁剂<sup>SC</sup> (= 劑)
|-
| +7
| style="font-size: large;" |剃剄剅剆則剈剉削剋剌前剎剏(=創)剐<sup>SC</sup> (=剮)剑<sup>SC</sup> (=劍)
|-
| +8
| style="font-size: large;" |剒剓剔剕剖剗剘剙(=創)剚剛剜剝剞剟剠剡剢剣<sup>JP</sup> (=劍)剤<sup>JP</sup> (=劑)剥<sup>SC / JP</sup> (=剝)剦(=閹<small>->門</small>)剧<sup>SC</sup> (=劇)剮<sup>GB גרסה TC</sup>
|-
| +9
| style="font-size: large;" |剨剪剫剬剭剮<sup>מסורתית וריאנט</sup>副剰<sup>JP</sup> (=剩)剱<sup>JP סטנדרטיים</sup> (=劍)
|-
| +10
| style="font-size: large;" |剩割剳剴創剶
|-
| +11
| style="font-size: large;" |剷剸剹剺剻剼剽剾剿
|-
| +12
| style="font-size: large;" |劀劁劂劃劄
|-
| +13
| style="font-size: large;" |劅劆劇劈劉劊劋劌劍劎(=劍)劏
|-
| +14
| style="font-size: large;" |劐劑劒(= 劍)劓劔(= 劍)
|-
| +15
| style="font-size: large;" |劕
|-
| +17
| style="font-size: large;" |劖
|-
| +19
| style="font-size: large;" |劗劘
|-
| +21
| style="font-size: large;" |劙劚
|}

== לקריאה נוספת ==
* לוי לי: "התחקות אחר שורשי הדמויות הסיניות: 500 מקרים". בייג'ינג 1993,
<div class="mw-content-ltr">
* <bdi>0-89659-774-1</bdi>
</div>

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5200 מאגר Unihan - U+5200]

קטגוריה:שורשים (כתב סיני)
מחוז מקוסטה

מחוז מקוסטה הוא מחוז של מדינת מישיגן בארצות הברית. נכון לשנת 2018, יש במחוז 43,545 איש. עיר הבירה של המחוז היא ביג ראפידס.

המחוז נקרא על שמו של צ'יף מקוסטה, המנהיג של השבט האינדיאני פוטוואטומי , שנדדו לאורך מקורות המים באזור בחיפוש אחר דגים. צ'יף מקוסטה היה אחד מאלה שחתמו על הסכם וושינגטון בשנת 1836. למרות שעובדים התיישבו באזור כבר בשנת 1851, המחוז הוכר רשמית על ידי ממשלת ארצות הברית רק ב-1859. במחוז ישנם כ-100 אגמים, נהרות, ונחלים, ביניהם גם נהר מוסקגון , העובר דרך חלק מהמחוז ודרך עיר הבירה ביג ראפידס (לשעבר לאונרד).
== היסטוריה ==
בשנת 1852 ג'ון דייוויס 0.65 קמ"ר במקום בו נמצא היום הכפר מקוסטה, וג'ון פאריש קנה 0.23 קמ"ר באזור ביג ראפידס. הם נהפכו לתושבים הקבועים הראשונים של מחוז מקוסטה. בפברואר 1858 לאונרד (מאוחר יותר ביג ראפידס) והעיירה גרין הוכרו. ב-5 באפריל 1858 התקיימו הבחירות הראשונות וג'סי שואו נבחרה לראשת העיר לאונרד. ב-11 בפברואר 1859 אזור מקוסטה הוכר רשמית כמחוז ולאונרד הוכרזה כעיר הבירה שלו. באפריל התקיימו הבחירות למחוז ואלפרד ל. קלארק נהפך לשריף המחוז. בשנת 1860 אוכלוסיית המחוז הגיעה ל-671 תושבים. בשנת 1862 הודפס העיתון הראשון של המחוז, והוא המשיך עד היום. בשנת 1870 אוכלוסיית המחוז הייתה 5,642 תושבים, וב-1880 13,973 תושבים.

== גאוגרפיה ==
ע"פ ה-USCB, שטח המחוז הוא 1,480 קמ"ר, מתוכם 1,440 קמ"ר יבשה, ו-40 קמ"ר הוא שטח המים במחוז.
=== יערות לאומיים ===
*היער הלאומי מניסטי (בחלקו)
=== מחוזות סמוכים ===
*מחוז אוסאולה (צפון)
*מחוז איזבלה (מזרח)
*מחוז מונטקאלם (דרום)
*מחוז ניוייגו (מערב)

== דמוגרפיה ==
{| class="wikitable sortable"
|+ חלוקה אתנית
|-
! קבוצה אתנית !! כמות (באחוזים)
|-
| לבנים || 92.68
|-
| שחורים || 3.6
|-
| אינדיאנים || 0.64
|-
| אסייתים || 0.87
|-
| אנשים מאיים באוקיינוס השקט || 0.04
|-
| אחרים || 0.37
|-
| שני גזעים או יותר || 1.79
|}
{| class="wikitable "
|+ ארצות המוצא
|-
! ארץ המוצא !! כמות (באחוזים)
|-
| ארצות הברית || 39.4
|-
| גרמניה || 25.5
|-
| אנגליה || 20.6
|-
| אירלנד || 9.2
|-
| פולין || 5.3
|}
{| class="wikitable "
|+ שפת האם
|-
! שפת אם !! כמות (באחוזים)
|-
| אנגלית || 95.9
|-
| ספרדית || 1.7
|-
| גרמנית || 1.1
|}
{| class="wikitable sortable"
|+ גילאים
|-
! טווח הגילאים !! כמות (באחוזים)
|-
| 0–18 || 22.5
|-
| 18–24 || 19.8
|-
| 25–44 || 23
|-
| 45–64 || 21.5
|-
| 65+ || 13.2
|}
== כלכלה ==
המעסיקים הגדולים והחשובים במחוז (כולם בביג ראפידס) הם:
*אוניברסיטת פריס סטייט
*חברת האוורת'
*חברת ספקטרום הלת'
*חברת וולברין וורלד-ווייד
== יישובים במחוז ==
=== ערים ===
*ביג ראפידס
=== יישובים ===
*בריטון
*מקוסטה
*מורלי
*סטנווד
=== עיירות ===

== לקריאה נוספת ==
רומיג, וולטר (1986). שמות של מקומות במישיגן: ההיסטוריה של הקמת ונתינת השם של יותר מ-5000 ערים בעבר ובהווה במישיגן. הוצאת גרייט לייק בוקס

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מישיגן: מחוזות
תמי והדוקטור

תמי והדוקטור (באנגלית: Tammy and the Doctor) הוא סרט קומדיה רומנטית אמריקאי משנת 1961 בבימויו של הארי קלר, עם סנדרה די פיטר פונדה ובאולה בונדי בתפקידים הראשיים.

התסריט מבוסס על הרומן "Tammy out of Time" של סיד ריקט סאמר משנת 1948 שלפיו הופקו פרט לסרט זה גם "תמי והרווק (1957), "נשיקתה הראשונה של תמי" (1961) ו"תמי והמיליונר" (1967).

זה סרטו הראשון של פיטר פונדה וסרטה האחרון של באולה בונדי.

==תקציר העלילה==
מיס קול (באולה בונדי) נופלת למשכב. הרופא המקומי קובע שמדובר בבעיה בלב ומזעיק את המנתח ד"ר בנטלי (מקדונלד קרי) מלוס אנג'לס שקובע שהיא סובלת מהיצרות המסתם הצניפי ועליה לעבור ניתוח. תמי מצטרפת אליה בטיסה (בפעם הראשונה בחייה).
האחות הראשית מיס קולמן (מרגרט לינדסי) מאפשרת לה לגור במגורי אחיות תמורת עבודה ככוח עזר.

האחות מילי (אליס פירס) מאפשרת לה לעבוד מדי פעם במקומות אחרים אבל תמי עושה כל הזמן "פאשלות" ומוחזרת לעבודה בניקיון. בחדר הניתוח היא לוקחת מספריים מסט לאחר ניתוח ובספירה מתברר שחסרים מספריים וכל בית החולים נכנס לכוננות לצורך ניתוח נוסף. באגף היילודים היא מחליפה סרטי זיהוי ואם לבנה מקבלת תינוק שחור בעוד שאם שחורה מקבלת תינוק לבן.

תמי פוגשת בד"ר צ'סוויק (פיטר פונדה), מתמחה צעיר בכירורגית לב ומתחיל קשר ביניהם. הוא לוקח אותה לקונצרט קלאסי בהוליווד בול ולהצגת רומיאו ויוליה בתיאטרון.

אחד המאושפזים הוא המיליונר ג'ייסון גריפ (רג'ינלד אוון) שמקבל טיפול מיוחד לאחר שתרם למחלקה אגף. בתחילה הוא לא מסתדר עם תמי וזורק את האוכל שהיא מגישה אבל היא מציעה לו לעבור ליד מיס קול ומתפתחת ידידות בין שני הקשישים והוא מתעדן.

ד"ר בנטלי אומר לד"ר צ'סוויק כי עליו להתרכז בעבודתו ולצאת פחות לבילויים. הקשר בינו לתמי מופסק. תמי מבחינה גם שמיס קולמן חושקת בד"ר בנטלי אבל עצורה והיא מנסה לקרב ביניהם.

ביום הניתוח מגישה מיס קולמן מכתב התפטרות ורוצה לעזוב. תמי מתחננת לפניה שתגיע לניתוח של מיס קול והיא מסכימה.

הניתוח הקשה עובר בשלום. מיס קול מתאושש ולג'ייסון גריפ יש תוכניות אתה, ד"ר בנטלי מתחבר עם מיס קולמן, האחיות ובראשם ורה (ג'ואן מרשל) מבקשות מתמי סליחה על הזלזול שהפגינו כלפיה ותמי חוזרת לזרועותיו של הדוקטור שלה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|סנדרה די
|תמי טייר
|
|-
|פיטר פונדה
|ד"ר צ'סוויק
|מתמחה בכירורגיה
|-
|באולה בונדי
|גב' קול
|נדבנית
|-
|מקדונלד קרי
|ד"ר בנטלי
|מנתח לב
|-
|מרגרט לינדסי
|מיס קולמן
|אחות ראשית
|-
|רג'נלד אוון
|ג'ייסון גריפ
|חולה עשיר
|-
|אליס פירס
|מילי
|אחות
|-
|ג'ואן מרשל
|ורה
|אחות
|}

==קישורים חיצוניים==

* [https://www.youtube.com/watch?v=At1Xrs1Dnro קדימון לתמי והדוקטור], באתר יוטיוב
* [https://www.youtube.com/watch?v=U2RnXPAuDtk&t=80s סנדרה די שרה תמי מאוהבת מתוך תמי והדוקטור], באתר יוטיוב
* [https://www.tcm.com/tcmdb/title/92320/tammy-and-the-doctor#overview תמי והדוקטור], באתר TCM

קטגוריה:סרטי 1963
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי קומדיה רומנטית
קטגוריה:סרטי אולפני יוניברסל
קטגוריה:סרטי סנדרה די
שורש 43

אופן הכתיבה של מופע נוסף של השורש: 尣
שורש 43, או יואו בּוּ (בסינית: 尢部, פיניין: Yóu bù) הוא השורש הארבעים-ושלושה של הכתב הסיני. פירושו "חלש" או "מוגבל" והוא אחד מתוך 31 (מתוך סך הכל 214 שורשי הקאנגשי) שורשים המורכבים משלושה קווים.

במילון הקאנגשי יש 66 תווים (מתוך 49,030) שניתן למצוא תחת שורש זה.

מופע נוסף של השורש הוא הצורה: 尣. ושתי התצורות יכולות להופיע כשורש שמרכיב יחד מילה אחרת בו הרגל הימנית מוארכת מאד כדי להקיף מלמטה שורש אחר, כגון: 尥 או 尦.

== התפתחות ==
<gallery>
קובץ:尢-oracle.svg|השורש בכתב עצמות הניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
קובץ:尢-bronze.svg|השורש בכתב כתובות הברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
קובץ:尢-seal.svg|השורש בכתב החותם הקטן (שְׂיָאוגְ'ווָאן, 小篆, xiǎozhuàn)
</gallery>

== תווים נגזרים ==
{| class="wikitable"
!מספר קווים נוספים
! תווים
|-
| +0
| style="font-size: large;" |尢尣
|-
| +1
| style="font-size: large;" |尤
|-
| +3
| style="font-size: large;" |尥尦
|-
| +4
| style="font-size: large;" |尨尩尪尫尬
|-
| +6
| style="font-size: large;" |尮尯
|-
| +9
| style="font-size: large;" |尰就
|-
| +10
| style="font-size: large;" |尲尳尴<sup>SC</sup> (= 尷)
|-
| +12
| style="font-size: large;" |尵
|-
| +14
| style="font-size: large;" |尶尷
|}

== לקריאה נוספת ==
* 
* 

== קישורים חיצוניים ==

* [https://www.unicode.org/cgi-bin/GetUnihanData.pl?codepoint=5C22 מאגר Unihan - U+5C22]

קטגוריה:שורשים (כתב סיני)